kardosdrur/scandi-wiki huggingface dataset:
Tuf

Tuf 
er en porøs bjergart der opstår, når vulkansk aske eller støv hærder.
Det har længe været anvendt som byggemateriale i det mellemste Italien.

Ved vulkanen Vesuvs udbrud i 79 e.Kr. blev Herculaneum og Pompeji begravet efter at overophedet pyroklastisk materiale 

i en pyroklastisk strøm størknede til vulkansk tuf.

Kilder/referencer

Se også 
 Frådsten, som på mange af de andre wiki-sprog kaldes "Travertin"
 Sten og jordtyper

Eksterne henvisninger 
 Pyroclastic rock, om pyroklastisk materiale (engelsk Wiki) 
 Om den ødelæggende pyroklastiske strøm eller lavine: Pyroclastic flow (engelsk Wiki)   –   Pyroklastischer Strom (tysk Wiki)
 Forskellige typer af pyroklastiske aflejringer (Tysk side)   —   Norsk side med ordforklaringer    —   Mini-kelsikon (archive.org) om vulkaner

Magmatiske bjergarter
Kirker i Sønderborg Amt

Sønderborg Amt var et amt før Kommunalreformen i 1970.

Kirkerne i Sønderborg Amt fordeler sig i de tre herreder

Als Nørre Herred 
 Egen Kirke 
 Havnbjerg Kirke
 Nordborg Kirke 
 Vor Frue Kirke – Oksbøl Sogn
 Svenstrup Kirke

Als Sønder Herred 
 Asserballe Kirke 
 Augustenborg Slotskirke 
 Hørup Kirke 
 Sankt Johannes Kirke – Kegnæs Sogn
 Ketting Kirke 
 Lysabild Kirke 
 Sønderborg – Christianskirken
 Sønderborg – Sankt Marie Kirke 
 Sønderborg – Ulkebøl Kirke
 Tandslet Kirke 
 Vor Frue Kirke Notmark Sogn

Nybøl Herred 
 Broager Kirke 
 Dybbøl Kirke 
 Egernsund Kirke 
 Nybøl Kirke 
 Sottrup Kirke 
 Ullerup Kirke 

 
Sønderborg Amt
Multe

Multe er en subtropisk fisk af multefamilien Mugilidae i ordenen Pigfinnefisk, der kommer til Danmark særligt om sommeren. I forbindelse med det varmere klima her i landet de senere år er fisken også begyndt at yngle her.

De mest almindelige arter i Danmark er den tyklæbede multe Chelon labrosus og den tyndlæbede multe (Liza ramado).

Fisken er primært vegetar og svømmer roligt rundt på lavt vand og rasper alger af bolværk og store sten. Snegle og lignende smådyr spiser den også, hvis de kommer i vejen.

Klassifikation 
Underorden: Mugiloidei
 Familie: Mugilidae
 Slægt: Agonostomus
 Slægt: Aldrichetta
 Slægt: Cestraeus
 Slægt: Chaenomugil
 Slægt: Chelon (Eks. Japansk multe Chelon haematocheilus, Tyklæbet multe Chelon labrosus)
 Slægt: Crenimugil
 Slægt: Joturus
 Slægt: Liza (Eks. Guldmulte Liza aurata, Springmulte Liza saliens, Tyndlæbet multe Liza ramado)
 Slægt: Moolgarda
 Slægt: Mugil (Eks. Afrikansk multe Mugil capurrii, Brasiliansk multe Mugil liza, Stribet multe Mugil cephalus)
 Slægt: Myxus
 Slægt: Neomyxus
 Slægt: Oedalechilus (Læbemulte Oedalechilus labeo)
 Slægt: Rhinomugil
 Slægt: Sicamugil
 Slægt: Valamugil
 Slægt: Xenomugil

Kilder 
  Taxonomicon – Family Mugilidae – mullets

Pigfinnefisk
Hjortholm (Fodslette Sogn)

Hjortholm nævnes første gang som Fodslettegaard i 1509. Navnet Hjortholm er fra 1601 og gården er nu en Hovedgård. Gården ligger i Fodslette Sogn, Langelands Sønder Herred, Svendborg Amt, Langeland Kommune. Hovedbygningen er opført i 1789.

Hjortholm Gods er på 440,8 hektar

Ejere af Hjortholm 

 (1509-1536) Markvard Hvas
 (1536-1575) Jens Markvardsen Hvas
 (1575-1602) Melchior Jensen Hvas
 (1602-1608) Abel Knudsdatter Akeleye gift Hvas
 (1608-1610) Slægten Hvas
 (1610-1623) Niels Gaas
 (1623-1637) Hilleborg Pors gift Gaas
 (1637) Christen Nielsen Gaas
 (1637-1638) Kirsten Nielsdatter Gaas gift Kaas
 (1638-1676) Erik Nielsen Kaas
 (1676-1677) Kirsten Nielsdatter Gaas gift Kaas
 (1677-1701) Niels Eriksen Kaas
 (1701-1714) Anna Margrethe Nielsdatter Banner gift Kaas
 (1714-1744) Christian Nielsen Banner Kaas
 (1744-1754) Niels Rasmussen
 (1754-1780) Christiane Zumbildt gift von Kragenskiold
 (1780-1782) Johan Christopher von Kragenskiold
 (1782) Mads Christensen
 (1782-1823) Christen Madsen Christensen
 (1823-1863) Julianus Jensen Hastrup
 (1863-1883) Christopher Ludvig Julianusen Hastrup
 (1883-1896) Adolf Julianus Christophersen Hastrup
 (1896-1916) Christian Johan Frederik lensgreve Ahlefeldt-Laurvig 
 (1916-1928) Hans Benedict greve Ahlefeldt-Laurvig 
 (1928-1932) Jacob de Neergaard
 (1932-1972) Christian Carl greve Ahlefeldt-Laurvig 
 (1972-) Hans Benedict greve Ahlefeldt-Laurvig

Herregårde i Svendborg Amt
Fredede slotte og herregårde i Danmark
Herregårde i Langeland Kommune
Queen II

Queen II er et album af den engelske gruppe Queen. Albummet er fra 1974.

Det er bemærkelsesværdigt, at Brian May har skrevet alle sangene på a-siden af albummet (undtagen én), mens Freddie Mercury har skrevet alle sangene på b-siden. 

På albummet bliver der for det meste fadet fra nummer til nummer. Den allersidste sang på albummet, "Seven Seas of Rhye", var Queens gennembrudshit i England.

Nummerliste 
 "Procession" – (May) 
 "Father to Son" – (May)
 "White Queen (As it began)" – (May)
 "Some Day One Day" – (May)
 "The Loser in the End" – (Taylor)
 "Ogre Battle" – (Mercury)
 "The Fairy Teller's Master-stroke" – (Mercury)
 "Nevermore" – (Mercury)
 "The March of the Black Queen" – (Mercury)
 "Funny How Love Is" – (Mercury)
 "Seven Seas of Rhye" – (Mercury)

Hitlister

Kilder

Eksterne henvisninger 
 

Album fra 1974
Queen-album
Willard Frank Libby

Willard Frank Libby (født 17. december 1908, død 8. september 1980) var en amerikansk kemiker, mest kendt for sin rolle i udviklingen af Kulstof 14-datering, en metode hvor isotopen kulstof-14 bruges til at bestemme alderen på arkæologiske fund.

Kemikere fra USA
Nobelprismodtagere i kemi
Nobelprismodtagere fra USA
PHP (flertydig)

PHP har flere betydninger:

 PHP Hypertext Preprocessor eller Personal Home Page Tools – et open source programmeringssprog
 PHP-Fusion – et PHP/MySQL-baseret CMS
 Penultimate Hop Popping – en funktion for nogle routere i et MPLS computer-netværk
PH (flertydig)

PH , ph, pH eller Ph har flere betydninger:

 pH – mål for en opløsnings surhedsgrad.
 PH-lampe – klassisk lampe designet af Poul Henningsen.
 .ph – nationalt topdomæne for Filippinerne

Se også 
 Ph.d. – philosophiae doctor, en akademisk grad
 Poul Henningsen – kendt som "PH"
Minimalt par

Minimalt par er et begreb, man inden for fonologien bruger til at bestemme, om en ordlyd er et fonem eller ej. 

Når man skal undersøge en ordlyds funktion, afprøver man ved hjælp af substitution, om lyden er betydningsadskillende. Man tager et ord og ændrer én lyd til en anden, så fx "sin" bliver til "min". Da man ved at udskifte lyden [s] med lyden [m] får et nyt gyldigt ord med egen mening kan man konkludere, at /s/ og /m/ er forskellige fonemer i dansk. Ordparret sin/min kaldes da et "minimalt par".

Anvender man i stedet for [s] her en anden lyd [X] og får man ved en sådan substitution ikke et nyt ord, men i stedet et ord, der opfattes som en fejludtale af udgangsordet eller som et nonsens-ord, har man ikke et minimalt par og har dermed ikke vist, at den valgte lyd [X] er et fonem. Anvendes f.eks. [z] (stemt s som på tysk), får man i stedet "zin", der blot vil høres som en fejludtale af "sin", idet [z] ikke er et fonem på dansk (selv om det er på tysk).

På filippinsk skelnes der således ikke mellem p og f og på kinesisk ikke mellem l og r, da udskiftningen af disse lyde på de to sprog ikke er betydningsadskillende, men bare varianter af det samme fonem.

Fonetik
Karamel

Karamel er en mørkebrun, klar masse, der fremstilles ved at opvarme sukker til mindst 185 °C, hvor det karamelliserer.

Vandige karamelopløsninger anvendes som farvestoffer til mad (fx "kulør").

Karameller 

Karamelmasse anvendes ved produktion af karameller (som fx flødekarameller og chokoladekarameller). Karameller fremstilles ved opvarmning af sukker, glukose og mælk eller smør samt evt. forskellige smagsstoffer som chokolade, lakrids eller hakkede hasselnødder.

Kilder

Eksterne henvisninger 

Slik
Farvestoffer i fødevarer
Milf

Milf (et akronym for Mother/Mom/Mama I'd Like to Fuck) er et populært begreb som for det meste bliver brugt på nettet til at beskrive sex med modne kvinder, deraf det engelske udtryk MILF. Milf står for Mother I'd Like to Fuck, eller på dansk En mor jeg gerne ville kneppe. Begrebet menes at gå tilbage til starten af 1970'erne, men blev først rigtigt populært i 1999 da John Chos figur i American Pie brugte det om Stiflers mor.

Oprindeligt blev udtrykket brugt om kvinder, der aldersmæssigt kunne være beundrerens egen mor. Senere er begrebet dog blevet udvidet til generelt at omtale modne kvinder, som har født børn. Disse har i de senere år vundet større indpas i pornobranchen som modstykke til de normalt purunge pornomodeller.

Kilder 

Sexologi
Slang
Hvidkilde

Hvidkilde er en gård, der ligger i Egense Sogn, Sunds Herred, Svendborg Kommune. Den kan henføres til borgen Kildeborg fra ca. 1230, dog på noget usikkert grundlag om oprindelse, men med rigsmarsken Claus Rønnow (død 1486) får vi historiens faste grund under fødderne. Hovedbygningen er opført i 1550 og tilbygget i 1742 ved Philip de Lange. Hvidkilde var fra 1780 hoverdsæde for Baroniet Lehn.

Hovedbygningen blev opmålt i 1907 under ledelse af arkitekt Anton Rosen.

Hvidkilde Gods er på 2272 hektar med Lehnshøj, Heldagergaard, Edelsminde, Brændeskovgård og Telværksgården

Nogle indendørsscener fra tv-serien 1864 blev filmet på Hvidkilde.

Det var omkring Hvidkilde at den syv-årige Mona Rasmussen forsvandt den 20. august 1964 i den såkaldte Mona-sag.
Hun boede nord for godset. Hendes cykel blev fundet i udkanten af Amalielyst-skoven syd for godset.

Ejere af Hvidkilde 

(1230-1370) Ukendt Ejere
(1370-1410) Anders Pedersen Panter
(1410-1450) Johan Wittekop Krummedige
(1450-1486) Claus Rønnow
(1486-1506) Markvard Clausen Rønnow
(1506-1565) Eiler Markvardsen Rønnow
(1565) Karen Eilersdatter Rønnow gift Bille
(1565-1575) Jens Bille
(1575-1592) Anne Eilersdatter Rønnow gift Hardenberg / Karen Eilersdatter Rønnow gift Bille
(1592-1631) Markvard Jensen Bille
(1631-1633) Eiler Markvardsen Bille
(1633) Karen Markvardsdatter Bille gift Gjøe
(1633-1653) Falk Gjøe
(1653-1679) Karen Markvardsdatter Bille gift Gjøe
(1679-1724) Valdemar Gabel
(1724-1725) Kronen
(1725-1760) Johan Lehn
(1760-1804) Poul Abraham Lehn
(1804) Sophie Amalie Poulsdatter Lehn gift Rantzau
(1804-1806) Hans Rantzau-Lehn
(1806-1834) Sophie Amalie Poulsdatter Lehn gift Rantzau
(1834) Pauline Christiane Hansdatter Rantzau-Lehn gift Holsten
(1834-1860) Frederik Christian Holsten-Lehn-Charisius
(1860) Christiane Henriette Barner-Kaas-Lehn gift Rosenørn
(1860-1892) Otto Ditlev Rosenørn-Lehn
(1892-1904) Erik Christian Hartvig Rosenørn-Lehn
(1904) Anna Christiane Adelheid Eriksdatter Rosenørn-Lehn gift Ahlefeldt-Laurvig
(1904-1909) Frederik Ludvig Vilhelm greve Ahlefeldt-Laurvig-Lehn
(1909-1910) Anna Christiane Adelheid Eriksdatter Rosenørn-Lehn gift Ahlefeldt-Laurvig
(1910-1951) Christian Erik Julius greve Ahlefeldt-Laurvig-Lehn 
(1951-1981) Axel greve Ahlefeldt-Laurvig-Lehn
(1981-) Christian greve Ahlefeldt-Laurvig-Lehn
 Carl Johan greve Ahlefeldt-Laurvig-Lehn

Eksterne henvisninger 
Hvidkilde Gods

Henvisning 

Herregårde i Svendborg Kommune
Herregårde i Svendborg Amt
Fredede slotte og herregårde i Danmark
Fredede bygninger, konstruktioner og anlæg i Svendborg Kommune
Telecine

TeleCine (TC) er navnet på en maskine til overspilning af film til videoformat, der derefter kan anvendes til tv eller gemmes på f.eks. videobånd eller DVD. Den skanner hvert filmbillede ind og samler dem til en videofilm. Telecine konverterer også biografstrimlens 24 billeder i sekundet til tv's 25 billeder i sekundet, ved at speede hastigheden 4 % op, hvilket giver en toneændring på omtrent en halv tone, som derefter ændres ved en pitchshifter. 

Det er dog muligt at bevare biograffilmens hastighed så f.eks. musicals ikke ødelægges ved at blive speedet 4 % op. Dette anvendes dog ret sjældent da de ved f.eks. panoreringer giver en smule hakken.

Film- og videoteknologi
Lindå

Lindå er en lille landsby tæt ved Aarhus, Hornslet og Todbjerg.

Midttrafik betjener byen med linje 18.

Lokaliteter i Aarhus Kommune
Byer og bydele med genforeningssten
CAM (optagelse)

CAM  er en bootleg-optagelse af en biograffilm, og er en af de mest brugte måder at anskaffe en tidlig udgave af en biograffilm på.

En person medbringer et videokamera i biografsalen og optager filmen direkte fra lærredet.
En cam version af en film bliver ofte optaget i blandt publikum i en biograf, så derfor ser man ofte sorte silhuetter og folk der rejser sig op foran lærredet.
Det sker med små mellemrum at CAM's bliver optaget i tomme biografer, hvor der ikke er nogle tilstede, dette sker dog ikke særlig ofte, da dette kun kan gøres hvis du har direkte adgang til biografen efter lukket tid.

Kvalitet
Kvaliteten på CAM's er ofte meget ringe og chancen for hele filmen er tilstede i optagelser er heller ikke stor.
Som beskrevet tidligere kan man riskere at der går folk forbi kameraet under filmen, men siden filmen bliver optaget under en offentlig visning af filmen, vil man også ofte kunne høre folk der nyser, snakker, griner eller hoster under filmen.

Som også beskrevet før er CAMs den første måde at udgive en piratkopieret film på
næste stadie hedder: Telesync.

Warez
Film- og videoteknologi
Mike Shinoda

Michael Kenji Shinoda (født 11. februar 1977 i Californien, USA) er en amerikansk sanger, rapper og musikproducer og derudover komponist.

Han er rapper, sanger og pianist i nü-metalbandet, Linkin Park, men har også et hiphopsideprojekt, Fort Minor. Mike er mest kendt for at rappe og andenstemme, ikke som forsanger. Han er halv japaner. Lige efter han var færdig med hans uddannelse, fik han et job som grafisk designer. Han har tegnet mange af tegningerne i musikvideoen til Breaking the Habit, han har også lavet coveret til albummet Hybrid Theory. Det var Mike, Rob og Brad som startede Linkin Park. Mike har mange kælenavne, deriblandt Mikey, Spike og  Shinizzle. Mike har en kone som hedder Anna Lovejoy, han har også en bror som hedder Jason (Mike kalder ham for Jay).

Eksterne henvisninger 

 
 

Musikere fra USA
Linkin Park
Personer fra Californien
Rappere fra USA
Amerikanere i 1900-tallet
Amerikanere i 2000-tallet
Ifakara

Ifakara er hovedby i Kilombero-distriktet, som hører under Morogoro-regionen i det sydligt-centrale Tanzania. Byen, hvis økonomi traditionelt har været fuldstændig afhængig af landbruget, er med sine omtrent 60.000 indbyggere et stadigt voksende handelscentrum. 
Ifakara ligger i den lavt liggende Kilombero-floddal godt 100 km syd for hovedvejen fra Dar es Salaam til Iringa og videre til Zambia. I regntiden bliver området ofte isoleret i længere perioder. 

Byen fungerer som administrativt center og handelsby for et større opland, herunder hele Ulanga-distriktet. Ifakara er ligeledes præget af at være gennemfartsby med mange små overnatningssteder, spise- og udskænkningssteder – herfra går bus- og togforbindelser til omverdenen. Befolkningen består oprindelig af bønder og fiskere, som er flyttet fra landdistrikterne ind til distriktsbyen Ifakara. De fleste beskæftiger sig stadigvæk med landbrug, men afstanden til markerne bliver stadig større og udbyttet heraf mindre. Flere og flere supplerer deres indkomst med handel og serviceaktiviteter. Befolkningen er sammensat af et bredt udvalg af stammer fra Ulanga, Kilombero og Morogoro-distrikterne. De største religiøse grupperinger er de katolske og muslimske, som er størrelsesmæssigt jævnbyrdige. Herudover findes en stor og voksende underskov af protestantiske menigheder spredt ud over hele Kilombero-området.

Ifakara er hjemsted for Ifakara Health Research and Development Centre og St. Francis Designated District Hospital.

NGO'er i Ifakara 
 Plan International
 Ifakara Community Group

Byer i Tanzania
Telesync

Telesync (TS) er næsten det samme som et CAM. Der hvor det skiller sig ud er ved lyden. I et TS er der brugt en ekstern lydkilde til at optage lyden fra (for det meste output i stolene til hørehæmmede). Telesync's er for det meste også bedre kvalitet end CAM'S fordi de tit er optaget fra projektorbåsen med professionelt udstyr, dog kan kvaliteten variere stærkt.

Warez
Film- og videoteknologi
Collision Course

Collision Course er en CD/DVD, som udkom 30. november 2004, lavet af Jay-Z og Linkin Park.

Album fra 2004
Linkin Park-album
Racquetball

Racquetball er en ketsjer-sport, hvor to spillere spiller med en bold op af en mur. Der spilles to sæt á 15 point. Hvis spillerne skiftes til at vinde de to første sæt, spilles et tredje sæt til 11 point.

Historie 
Spillet blev opfundet af amerikaneren Joe Sobek i 1949 – blandt andet med inspiration i Squash.

Det Internationale Racquet Forbund blev oprettet i 1981.
Ifakara Community Group

Ifakara Community Group (ICG) blev stiftet i oktober 2004 som en paraplyorganisation for små eksisterende uafhængige udviklingsprojekter i byen Ifakara i Tanzania, samt som en platform for etablering og udvikling af nye projekter i ICG-regi. Foruden de nævnte udviklingsprojekter deltog også en række privatpersoner i etableringen af foreningen. ICGs formål er at være et af religiøse, politiske og etniske forhold uafhængigt udgangspunkt for uafhængige og lokalt funderede udviklingsprojekter i Ifakara-området.

ICG samarbejder i Danmark med foreningen KILANGORO.

ICG er et forum for udveksling af erfaringer mellem de mindre projekter samt en struktur hvorigennem det private engagement i lokalsamfundet kan styrkes og koordineres.

Hovedaktiviteter/projekter 
 Foreningen for kvindelige vævere i Ifakara (IWWA), som er et tidligere Mellemfolkeligt Samvirke-projekt med 87 medlemmer.
 IPHA+, som er en forening for HIV-smittede (48 medlemmer pr. marts 2006, hvoraf hovedparten er kvinder). Skolen for mentalt handikappede børn i Idete.
 ICGs HIV/AIDS-oplysningsprogram.

Eksterne henvisninger 
 Ifakara Community Group 
 KILANGORO 

Tanzania
Ngo'er
Internationale solidaritetsbevægelser
Thyraborg

Thyraborg (ogdå Thyreborg) var en dansk fæstning beliggende som ruinsted i det nordlige Tyskland, der indgik som et led i forsvarsværket Dannevirke i det dengang sydlige Jylland. Fæstningen menes at være bygget under Valdemar 1. den Store, da han forstærkede en del af Hovedvolden med en cirka 2,5 meter tyk teglstensmur, som kendes under navnet Valdemarsmuren. 

Borgen blev bygget kort tid efter opførelsen af Valdemarsmuren og blev muligvis anvendt som garnison for Dannevirkes besætning. Borgen var beliggende på nordsiden af Dannevirkes hovedvold og var på tre sider omgivet af den nu udtørrede Dannevirke Sø. Den var beliggende strategisk tæt ved Hærvejens port i Dannevirke (Kalegat). Fæstningen blev opkaldt efter Thyra Dannebod, som ifølge legenden er ansvarlig for bygningen af Dannevirke. Thyra Dannebod, som var mor til Harald Blåtand, optræder endnu i dag i mange sønderjyske eller sydslesvigske folkesagn omkring opførelsen af Dannevirket.

Stedet, hvor borgen har stået, kan endnu i dag ses få hundred meter øst for Danevirke Museum i landsbyen Dannevirke.

Eksterne henvisninger

 Billede af Thyraborg
 Projektkontor Verdensarv Hedeby og Dannevirke: En gådefuld borgvold 

Fæstningsanlæg i Tyskland
Fæstningsanlæg fra vikingetid
Kannik

Kannik eller korherre er en betegnelse, som oprindeligt blev brugt om alle gejstlige beskæftiget i et bispedømme undtagen ordenspræster og kapellaner. Siden gik det over til alene at være anvendt om præster knyttet til en domkirke eller en kollegiatkirke.

Regulære kannikker er bundet til det sted, hvor de gør tjeneste og skal leve i fællesskab omtrent som munke. Sekulære kannikker lever som vanlige præster.

Domkapitlerne fik efterhånden store indkomster og kannikerne, dvs. de sekulære kannikker, blev i middelalderen og senmiddelalderen aflønnet med et prebende, dvs. indkomsten af en specificeret del af kirkegodset, der ofte var betydelig. Dette gjorde dem økonomisk uafhængige af biskoppen. Kannikkerne havde også mange rettigheder i kirkestyret, herunder retten til at vælge biskop, ofte valgt fra deres egen midte. Fra 1100 udviklede sådanne positioner sig til en attraktiv karriere for de yngre sønner af adelen. Titlen eksisterede i Danmark og Norge til efter Reformationen.

Titlen er i dag særlig brugt i den katolske kirke og den engelske kirke.

Regulære og sekulære 
De regulære kanniker lever under klostertugt fx efter Sankt Augustins Regel.

De sekulære kanniker har egen bolig "ude i byen", og de "går på arbejde" i domkirken. I middelalderen og senmiddelalderen stiftede de ofte også familie.

Domherrer og domfruer 
De kanniker, der ikke er præsteviede, betragtes som diakoner. 

Da kanníkker ofte gør tjeneste i en domkirke, kaldes de også domherrer og domfruer. Den alternative betegnelse er korherrer og korfruer. Dette gælder både for præster og diakoner.

Eksterne henvisninger 
 Om kollegiatkirke se:   "KIRKEBYGNINGEN I MIDDELALDEREN" fra JMarcussen.dk   –   Collegiate church (engelsk Wiki)
"... er større kirker, hvor kannikerne organiserede sig som en slags »halvklostre« ..."

Kirkelige titler
Hvedholm

Hvedholm er et gods, der ligger ca. 2 km vest for Faaborg i Horne Sogn, Sallinge Herred, Faaborg Kommune.

Godset/ gården nævnes første gang i 1475 i forbindelse med skiftet efter Mette Pedersdatter Present. Denne slægt er i øvrigt udelukkende knyttet til Sjælland.

Hovedbygningen er opført i 1588, genopført i 1681 efter en brand og er ombygget i 1878-1882 ved arkitekten Johan Schrøder. Bygningsanlægget er fredet.

I 1928 blev hovedbygning og avlsgård adskilt.

Der er nu hotel i hovedbygningen på Hvedholm med 62 værelser, og parken er på 10 hektar. Slottet er en del af kæden Danske Slotshoteller.

Hvedholm Gods (avlsgården) er på 240 hektar.

Ejere af Hvedholm 
 (1425-1432) Laurens Jensen Panter
 (1432-1475) Mette Pedersdatter Present gift (1) Panter (2) Hardenberg
 (1475-1490) Eiler Hardenberg
 (1490-1520) Joachim Eilersen Hardenberg
 (1520) Mette Tinhuus gift Hardenberg
 (1520-1530) Erik Joachimsen Hardenberg
 (1530-1542) Jacob Eriksen Hardenberg
 (1542-1557) Sophie Lykke gift Hardenberg
 (1557) Edel Hardenberg gift Bille
 (1557-1561) Frants Bille
 (1561-1581) Edel Hardenberg gift Bille
 (1581-1590) Erik Frantsen Bille
 (1590-1608) Ingeborg Bille gift Brahe
 (1608-1611) Tønne Brahe
 (1611) Steen Brahe
 (1611-1670) Jørgen Steensen Brahe
 (1670-1677) Anne Gyldenstierne gift Brahe
 (1677-1685) Preben Jørgensen Brahe 
 (1685-1735) Karen Prebensdatter Brahe / Birgitte Prebensdatter Brahe
 (1735-1736) Karen Prebensdatter Brahe
 (1736-1738) Susanne Henriksdatter Brahe gift Hein
 (1738-1751) Frederik Jensen Heden Hein
 (1751-1760) Susanne Henriksdatter Brahe gift Hein
 (1760-1786) Preben Brahe 
 (1786-1787) Axel Frederik Bille-Brahe
 (1787-1789) Henrik Bille-Brahe 
 (1789-1857) Preben Bille-Brahe 
 (1857-1875) Henrik Bille-Brahe 
 (1875-1918) Preben Charles Bille-Brahe-Selby 
 (1918-1928) Henrik Bille-Brahe-Selby

Hovedbygningen
 (1928-1996) Den Danske Stat (hovedbygningen + parken) som bl.a. omhandlede Hvedholm Sindsygehospital
 (1996-) Gorm Lokdam / Ann Vibeke Lokdam (hovedbygningen + parken)

Avlsgården
 (1928-1937) Henrik Bille-Brahe-Selby (avlsgården + godset)
 (1937-1954) E.M. Clausen (avlsgården)
 (1954-1959) Aage Larsen (avlsgården)
 (1959-1975) Christian K. Koch (avlsgården)
 (1975-1996) Flemming Jørgen Koch (avlsgården)
 (1996-2006) Flemming Jørgen Koch / Claus Koch (avlsgården)
 (2006-) Claus Koch (avlsgården)

Kilder og eksterne henvisninger 
 Hvedholm Slot 
 Folketælling 5. november 1930
 Hvedholm - fra Dansk Center for Herregårdsforskning 

Herregårde i Faaborg-Midtfyn Kommune
Herregårde i Svendborg Amt
Fredede slotte og herregårde i Danmark
Slægten Bille-Brahe
Fredede bygninger, konstruktioner og anlæg i Faaborg-Midtfyn Kommune